རྩོམ་པ་པོ་དབེན་པའི་ཁ་ཕྱོགས།དོ་དགོང་གི་མཚན་མོ་ལྷིང་ཞིང་འཇགས།ཟླ་བ་ནི་གོར་བཞིན་སྒོར།ཟླ་འོད་རྩ་ཐང་དུ་འཚེར་བའི་མཚན་མོ་འདིར།རྩ་ཐང་ནི་སྟོང་ཞིང་འཇགས།ཡོད་ཚད་ཁུ་སིམ་མེར།ཐག་རིང་གི་གཞོན་ནུ་མའི་མིག་ཞགས་ཀྱི་འོད་མདངས་ཀྱང་།ཟླ་འོད་དང་ལྷན་དུ་ལྷིང་ངེར་གྱི་རྩ་ཐང་ལ་ཅེར་བཞིན།ཐག་རིང་གི་གཞོན་ནུ་དེར།སྒུག་བཞིན་མཆིས་ན་ཡང་།རྟའི་འཚེར་སྐད་འགའ་ལས།རྩ་ཐང་འདི་སྔར་བཞིན་ཁུ་སིམ་མེར།རྒྱང་རིང་གི་སྙིང་ཉེ་ཁྱེད་སྒུག་ཅིང་མཆིས།༄༅།།འཚོ་བ་ནི་སྨྲ་མི་ཤེས་པའི་རྟོག་བརྗོད་ཞིགརེ་བ་ནི་བྱིས་པ་སྣ་ལུབ་ཅན་གྱི་རྨི་ལམ་བཞིན།རྒྱང་གཡེང་དུ་ཆས་ཀྱིན་འགྲིམ།མདུན་ངོས་ལམ་ནི་མག་མོག་གི་གཏུམ་བཞིན།ཅི་ཡོང་ངེས་མེད་ཀྱི་ལམ་འཕྲིན་འདི་རྒྱུད་ཀྱིན།སྐྱ་ཐེང་ངེར་གྱི་ཀླད་སྟོང་ན་བསམ་ཟད་ཀྱི་ཆུ་བཞིན།ཅི་ཡོང་བར་འཇིགས་སྣང་དང་།འཚོ་བའི་སྐྱ་མདོག་འདི་ཅེར་བཞིན།